Da vi den 21. i Følge med 2 Konebaade og 25 Kajakker 
roede til Tasiusak og igjen kom ombord i «Hekla», hørte 
vi, at man paa Grund af den stærke Nyis, der dannede sig paa 
vor første Ankerplads, havde været nødt til at lette og gaae ned 
i det SV.-lige Hjørne af Bugten. Kort efter at vi vare komne 
ombord, begyndte Snestormen paany, saa vi igjen maatte 
lette, da Skibet begyndte at drive. Vi ankrede atter paa 11 Fv. 
i den midterste af de tre Bugter paa Nordsiden noget udenfor 
vor første Ankerplads. 
Der var den Dag samlet c. 80 Indfødte af begge Kjøn og 
alle Aldre ombord i «Hekla», der da ogsaa frembød et usæd¬ 
vanlig livligt- Billede. 
Paa Dækket laa der fuldt af Kajakker; overalt saae man 
skindklædte Mænd, Kvinder og Børn, som pluddrede i Munden 
paa hverandre, uden at kunne gjøre sig forstaaelige for Ma¬ 
troserne. (konversationen gik paa Grønlandsk, Dansk og Norsk, 
og hvor disse Sprog ikke sloge til, maatte Mimik og Tegn 
træde i Stedet. Vejret var saa daarligt, som det vel kunde 
være; Stormen hylede i Rejsningen, og Sneen væltede ned, saa 
at der stod et Pløre af Snesjap paa Dækket. 
Nede i Lasten blev der, saa godt som muligt, gjort 
Plads for at skaffe Opholdssted og Natteleje for Kvinderne 
og Børnene. Der blev udbredt Halm, Sejl og vore fire store 
Soveposer; her overnattede de fleste, medens Resten maatte 
søge Ly under en af Konebaadene i Land. 
I Kahytten foregik en større Indhandling af ethnografiske 
Sager. En efter en kom Grønlænderne derind med deres Bylter, 
og snart var hele Kahytten fyldt af de indkjøbte Klæder, 
Fangstredskaber, Vandballer, Legetøj o. s. v. 
Den følgende Dag bedrede Vejret sig, og efter Middag 
rejste alle Grønlænderne hjem, rigt belæssede med gode Sager 
i Form af Rifler, Ammunition, Jernsager, Tøjer og lignende. 
Forinden var der en Del af dem, der viste os, hvor dygtige de 
vare i Kajakroning; de fleste af dem kunde rejse sig efter at 
